Usluga d.o.o. Mlinska 4 Poreč

Predmet: Dopuna prigovora

Poštovani,

ustrajan pri stavu da kazna u visini od 500 kuna koju ste mi obračunali nije donesena sukladno Zakonu o gospodarenju komunalnim otpadom, Uredbi Vlade RH i Odluci lokalne samouprave ulažem slijedeću Dopunu prigovora:

Prije svega niste mi poslali opomenu, a isto je propisano čl. 28. st. 4. Odluke kao preduvjet izdavanja ugovorne kazne.

Zatim, propisan je točno određeni način na koji se utvrđuje postupanje koje je protivno ugovoru radi izdavanja ugovorne kazne, a to je navedeno u čl. 64 st. 3. (fotodokumentacijom i zapisnikom službene osobe) slijedom čega bi Vas prije svega zamolila da mi dostave zapisnik i fotodokumentaciju utvrđenja povrede ugovorne obveze.

Sama činjenica da osoba nije koristila komunalne usluge nije neoboriva presumcija, kako što Vi tvrdite, da se otpad zbrinjava nezakonito. Također, postoji Odluka o propisanim mjerama sprječavanja nepropisnog odbacivanja otpada te Vas slijedom toga molim da mi dostavite zapisnike o eventualnom utvrđenju nepropisno odbačenog otpada kao osnove za eventualno kažnjavanje. Gradsko komunalno poduzeće kojim Vi rukovodite koristi ugovorne kazne kao preventuvnu mjeru sprječavanja nepropisnog odbacivanja otpada, što je nezakonit.

Nadalje, Uredba propisuje da Odluka lokalne samouprave mora propisati način utvrđenja, oblike i iznose ugovorne kazne. Članak 66. Odluke je suprotan Uredbi iz razloga jer nije točno utvrđen iznos ugovorne kazne obzirom da piše "do 1000" kn, te je cijela ta odredba Odluke suprotna Uredbi obzirom da je u Uredbi propisano u čl. 4. st. 10. da iznos ugovorne kazne mora biti određen i razmjeran troškovima uklanjanja. Obzirom da u navodnoj povredi korisnik, ponavljam navodno, nije koristio uslugu, niti nema troška nikakvog uklanjanja zbog čega je navedeni iznos ugovorne kazne nezakonit, a podredno svakako previsoko odmjeren bez ikakve pravne osnove.

U uvjerenju da ste konačno shvatili da Vaše postupanje nema nikakvo pravno uporište pozivam Vas na odgovorno ponašanje i na žurno poništenje kazne.

Unaprijed zahvaljujem,

Srdačan pozdrav,